b'\n_START_ARTICLE_\nBahasa Inggeris Malaysia\n_START_PARAGRAPH_\nBahasa Inggeris Malaysia (Bahasa Inggeris: Malaysian English, MyE) atau Bahasa Inggeris Piawai Malaysia (Bahasa Inggeris: Malaysian Standard English, MySE) merupakan satu bentuk Bahasa_NEWLINE_Inggeris yang dituturkan di Malaysia sebagai bahasa kedua. Bahasa Inggeris Malaysia tidak harus dikelirukan dengan Manglish.\n_START_SECTION_\nBahasa Inggeris Malaysia dan Bahasa Inggeris British\n_START_PARAGRAPH_\nSelepas kemerdekaan Malaysia pada 1957, rancangan TV Amerika mempengaruhi penggunaan Bahasa Inggeris Malaysia. Tidak ada pertubuhan pengawalan bahasa yang rasmi untuk memastikan kebetulan dan kepiawaian penggunaan Bahasa Inggeris Malaysia, kerana selepas kemerdekaan, Bahasa Melayu menggantikan Bahasa Inggeris sebagai bahasa rasmi. Sindiket Peperiksaan Tempatan Universiti Cambridge berterus menyediakan dan menyemak kertas peperiksaan Bahasa Inggeris "1119" GCE Peringkat-O yang merupakan satu mata pelajaran wajib bagi Sijil Pelajaran Malaysia._NEWLINE_Secara tidak rasmi, Bahasa Inggeris yang digunakan dalam New Straits Times, surat khabar Bahasa Inggeris yang tertua di Malaysia, sering digunakan sebagai titik rujukan bagi Bahasa Inggeris Malaysia.\n_START_SECTION_\nFonologi dan Penyebutan\n_START_PARAGRAPH_\nSecara rasminya, Bahasa Inggeris Malaysia menggunakan sistem penyebutan yang sama dengan Bahasa Inggeris Britain. Akan tetapi, kebanyakan rakyat Malaysia bertutur menggunakan penyebutan yang tersendiri (Slanga). Slanga ini sebelum ini berkembang menjadi slanga rakyat Amerika, melalui aliran masuk kebanyakan program TV daripada Amerika dan banyak rakyat Malaysia yang melanjutkan pelajaran di Amerika Syarikat. Contohnya, bertambahnya penegasan kepada huruf "r" dalam perkataan seperti referring (merujuk) dan world (dunia) apabila bertutur dalam bahasa Inggeris amnya.\n_START_SECTION_\nPeranan Bahasa Inggeris Malaysia di Malaysia Merdeka\n_START_PARAGRAPH_\nWalaupun Bahasa Inggeris Malaysia bukan bahasa rasmi Malaysia, ia masih digunakan di kalangan rakyat Malaysia dalam sektor perniagaan. Kira-kira 80% daripada perniagaan bandar di Malaysia menjalankan urus niaga mereka dalam bahasa Inggeris (kedua-dua bahasa Inggeris Malaysia dan Manglish). Walau bagaimanapun, Bahasa Inggeris Amerika mempunyai cukup bertapak kukuh dalam perniagaan antarabangsa di Malaysia. Bahasa Inggeris Malaysia juga digunakan secara meluas dalam sektor pengiklanan, terutamanya iklan komersial yang menggunakan Bahasa Inggeris Malaysia yang disiarkan di stesen-stesen TV swasta, terutamanya stesen TV milik Media Prima. Terdapat juga orang Cina dan India Malaysia yang cenderung berbahasa Inggeris daripada berbahasa Melayu setiap kali mereka ditemuramah di televisyen. Dari segi pendidikan, universiti dan kolej swasta di Malaysia kebanyakannya menggunakan bahasa Inggeris Malaysia untuk identiti mereka. Beberapa tahun kebelakangan ini, kebanyakan syarikat dan pertubuhan di Malaysia telah menggunakan nama sah mereka dalam bahasa Inggeris, bukannya bahasa Melayu untuk mencapai arus pemodenan._NEWLINE_Di industri muzik, penyanyi seperti Siti Nurhaliza, Zee Avi, Yuna dan Reshmonu juga merakamkan dan menyanyikan lagu-lagu berbahasa Inggeris. Terdapat akhbar berbahasa Inggeris di Malaysia seperti The New Straits Times, The Star dan The Malay Mail. Terdapat juga stesen radio berbahasa Inggeris termasuk Hitz.FM, Mix FM, TraXX FM dan Fly FM. Walaubagaimanapun, Malaysia tidak mempunyai sebarang stesen televisyen yang bersiaran sepenuhnya dalam bahasa Inggeris. Dasar Bahasa Kebangsaan Kerajaan memerlukan stesen TV tempatan untuk menyiarkan sekurang-kurangnya 25% program buatan Malaysia (sama ada Melayu atau Inggeris). Sesetengah stesen TV milik swasta (seperti TV3, NTV7, 8TV dan Astro Hitz.TV) menerbitkan beberapa program buatan Malaysia. Beberapa program TV buatan Malaysia dalam bahasa Melayu disediakan dengan sari kata bahasa Inggeris dan sebaliknya.'